รัฐบาลไทย-ข่าวทำเนียบรัฐบาล-ผลการจัดอันดับมหาวิทยาลัยระดับโลกของ THE และ QS
วันศุกร์ที่ 30 ธันวาคม 2559
ผลการจัดอันดับมหาวิทยาลัยระดับโลกของ THE และ QS
สํานักงานคณะกรรมการการอุดมศึกษา (สกอ.) เผยผลการจัดอันดับมหาวิทยาลัยระดับโลก ประจําปี 2016-2017 ของสองสถาบันชั้นนํา
โดยTimes Higher Education(THE) ยกให้University of Oxfordจากสหราชอาณาจักร ติดอันดับ1ของโลกส่วนQuacquarelli Symonds (QS) ให้Massachusetts Institute ofTechnology (MIT) จากสหรัฐอเมริกา ติดอันดับ1ของโลกโดยมหาวิทยาลัยมหิดล และจุฬาลงกรณ์มหาวิทยาลัย สลับกันติดอันดับดีที่สุดของมหาวิทยาลัยไทย
เมื่อเร็วๆ นี้ ที่ประชุมคณะกรรมการข้าราชการพลเรือนในสถาบันอุดมศึกษา (ก.พ.อ.) โดยมีรัฐมนตรีว่าการกระทรวงศึกษาธิการเป็นประธานการประชุมได้รับทราบข้อมูลผลการจัดอันดับมหาวิทยาลัยระดับโลก ปี2016-2017ของสองสถาบันคือTHEและQSดังนี้
1. Times Higher Education(THE)ซึ่งเป็นสถาบันการจัดอันดับมหาวิทยาลัยระดับโลกของประเทศอังกฤษ ได้ประกาศผลการจัดอันดับมหาวิทยาลัยระดับโลก จํานวน990อันดับ ประจําปี ค.ศ.2016-2017เมื่อเดือนกันยายน2559โดยมีเกณฑ์ในการจัดอันดับด้วย5ตัวชี้วัดคือ1) จากการสํารวจคุณภาพการสอนและสภาพแวดล้อมในการเรียนรู้ของผู้เรียน2) จากการสํารวจคุณภาพงานวิจัย ปริมาณ รายได้ และชื่อเสียงของงานวิจัย3) จากการสํารวจข้อมูลการอ้างอิงในงานวิจัย การนํางานวิจัยของสถาบันไปใช้อ้างอิง4)จากการสํารวจความเป็นนานาชาติจากสายตาภายนอก เจ้าหน้าที่,นักศึกษาและงานวิจัยนานาชาติ5)จากการสํารวจข้อมูลรายได้ทางอุตสาหกรรม นวัตกรรมที่เป็นสิ่งใหม่ในวงวิชาการที่มหาวิทยาลัยได้คิดค้นขึ้น
โดยผลการจัดอันดับมหาวิทยาลัยระดับโลก ปี 2016-2017 (Times Higher Education World University Rankings 2016-17) พบว่ามหาวิทยาลัยที่ถูกจัดให้อยู่ใน 10 อันดับแรกของโลก เป็นมหาวิทยาลัยจากสหรัฐอเมริกามากที่สุด จํานวน 7 แห่ง (อันดับ 10 มีมหาวิทยาลัยจํานวน 2 แห่ง คะแนนเท่ากัน) รองลงมาได้แก่ สหราชอาณาจักร จํานวน 3 แห่ง และประเทศสวิตเซอร์แลนด์ จํานวน 1 แห่งโดยจัดอันดับให้University of Oxfordจากสหราชอาณาจักร ติดอันดับ1เบียดCaliforniaInstitute of Technologyจากสหรัฐอเมริกา ลงมาอันดับ2
สําหรับผลการจัดอันดับมหาวิทยาลัยระดับโลกของกลุ่มมหาวิทยาลัยในภูมิภาคเอเชีย พบว่า มหาวิทยาลัยที่ถูกจัดให้อยู่ใน10อันดับแรกของเอเชีย เป็นมหาวิทยาลัยจากฮ่องกงมากที่สุด จํานวน3แห่ง รองลงมาได้แก่ สิงคโปร์ จีน และเกาหลีใต้ ประเทศละ2แห่ง และญี่ปุ่น จํานวน1แห่ง โดยNational University of Singapore (NUS)จากสิงคโปร์ ติดอันดับที่ดีที่สุดของมหาวิทยาลัยในเอเชีย
ในขณะที่ผลการจัดอันดับมหาวิทยาลัยระดับโลกของกลุ่มมหาวิทยาลัยของไทย พบว่า มีมหาวิทยาลัยของไทย จํานวน9แห่ง ที่ได้รับการจัดอันดับในปี2016-2017โดยมีมหาวิทยาลัยที่ติดอันดับอยู่ใน800อันดับแรกของโลก จํานวน5แห่งอันดับดีที่สุด คือมหาวิทยาลัยมหิดลรองลงมาเป็นมหาวิทยาลัยเชียงใหม่ จุฬาลงกรณ์มหาวิทยาลัย และมหาวิทยาลัยเทคโนโลยีพระจอมเกล้าธนบุรี
ทั้งนี้ กลุ่มมหาวิทยาลัยของไทยที่ได้รับการจัดอันดับในปี2016-2017มีรายละเอียดคะแนนตามตัวชี้วัด ดังนี้
Quacquarelli Symonds (QS)เป็นอีกสถาบันหนึ่งของประเทศอังกฤษ ที่ได้จัดอันดับมหาวิทยาลัยระดับโลก โดยได้ประกาศผลการจัดอันดับมหาวิทยาลัยระดับโลก จํานวน916อันดับ เมื่อเดือนกันยายน2559โดยใช้ข้อมูลจากสถาบันอุดมศึกษามากกว่า3,800สถาบัน จาก81ประเทศทั่วโลก ซึ่งพิจารณาจากเกณฑ์ในการจัดอันดับ จํานวน6ตัวชี้วัดต่างจากTimes Higher Educationดังนี้1)จากการสํารวจความมีชื่อเสียงทางวิชาการของQS Global Academic Surveyจํานวนกว่า74,651แบบสํารวจ จากนักวิชาการทั่วโลก2)จากการสํารวจความมีชื่อเสียงจากผู้จ้างงานของQS Global Employer Surveyจํานวนกว่า37,781แบบสํารวจ จากนักวิชาการทั่วโลก3)จากการสํารวจข้อมูลอัตราส่วนจํานวนนักศึกษาต่อจํานวนอาจารย์ของมหาวิทยาลัยต่าง ๆ4)จากการสํารวจจํานวนงานวิจัยที่ถูกนําไปใช้อ้างถึง ในรอบ5ปี โดยใช้ข้อมูลจากฐานข้อมูลScopus5)จากการสํารวจข้อมูลอัตราส่วนจํานวนอาจารย์ต่างประเทศ/นานาชาติของมหาวิทยาลัยต่าง ๆ6)จากการสํารวจข้อมูลอัตราส่วนจํานวนนักศึกษาต่างประเทศ/นานาชาติของมหาวิทยาลัยต่าง ๆโดยพบว่าMassachusetts Institute ofTechnology (MIT)จากสหรัฐอเมริกา ติดอันดับ1ของโลก
โดยNational University of Singapore (NUS)จากสิงคโปร์ ติดอันดับ1ของมหาวิทยาลัยในทวีปเอเชีย เช่นเดียวกันการประเมินโดยสถาบันTHE
ในขณะที่ผลการจัดอันดับมหาวิทยาลัยของกลุ่มมหาวิทยาลัยของไทย พบว่า มีมหาวิทยาลัยของไทย จํานวน8แห่ง ที่ติดอันดับอยู่ใน916อันดับแรกของโลก โดยมหาวิทยาลัยของไทยที่ได้รับการจัดอันดับที่ดีที่สุด3อันดับแรก ได้แก่จุฬาลงกรณ์มหาวิทยาลัย(อันดับที่252) มหาวิทยาลัยมหิดล (อันดับที่283) และมหาวิทยาลัยเชียงใหม่ (อันดับที่551-600)
ทั้งนี้ คณะอนุกรรมการเฉพาะกิจเพื่อวิเคราะห์การจัดอันดับมหาวิทยาลัยและเสนอแนะตัวชี้วัดที่เหมาะสมกับบริบทของประเทศ ของ ก.พ.อ. อยู่ระหว่างการวิเคราะห์ตัวชี้วัดที่เหมาะสมกับบริบทของประเทศ เพื่อกําหนดแนวทางการพัฒนามหาวิทยาลัยของไทยต่อไป